मालिक के 75 लाख रुपए लेकर फरार एक कर्चमारी को एलटी मार्ग पुलिस ने गिरफ्तार किया है। जुलाई महीने से फरार आरोपी को पुलिस ने राजस्थान से गिरफ्तार किया। पुलिस अभी तक आरोपी से चोरी की गई रकम नहीं बरामद कर पाई है। गिरफ्तार आरोपी का नाम अजीत खान पिंजारा (35) है। दरअसल दिल्ली के व्यवसायी किशनलाल प्रजापति कुरियर के व्यवसाय से जुड़े हैं। उनका मुख्य कार्यालय अहमदाबाद में हैं जबकि दिल्ली और भिवंडी में दो इसकी शाखाएं हैं। काम लगातार बढ़ रहा था इसलिए प्रजापति भिवंडी इलाके में एक और गाला लेना चाहते थे। गाला खरीदने के लिए उन्होंने भुलेश्वर स्थित ऑफिस में 75 लाख रुपए रखे थे।